Die idee was oorspronklik dat elkeen van die 8 klusters ’n stootkar aanmekaarsit en daarmee deelneem. Kiran Maharaj van Maties Sport, die dryfveer agter die kompetisie sê: “Ons het die onderdele vir die stootkarre net voor Rocking the Daisies vir die klusters gaan gee, en hulle het toe een week gehad om ’n span te werf, en die kar aanmekaar te sit.” Dit het toe egter nie heeltemal so uitgewerk nie. Sommige van die klusters kon nie ’n span saamvoeg om hulle te verteenwoordig nie, wat gapings in die rooster gelaat het.
Die oggend is redelik stil gehou, omdat hulle dit as ’n toetslopie wou gebruik vir geleenthede in die toekoms, waar so ’n kompetisie perfek sou kon inpas. “Ons wil dit dalk deel maak van verwelkomingsweek, dit is ’n ideale geleentheid vir die klusters om die groepgees aan te wakker,” het Maharaj gesê